Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Το θέμα των βουλευτικών προνομίων απασχόλησε, μεταξύ άλλων, η ενημέρωση επί κοινοβουλευτικών ζητημάτων που παρέθεσε η Πρόεδρος της Βουλής Ζωή Κωνσταντοπούλου στα μέλη της ΚΟ του ΣΥΡΙΖΑ, με ορισμένους βουλευτές να εκφράζουν την έντονη δυσφορία τους για την πρόθεση του πρωθυπουργού να τους τα περιορίσει.Κάλεσαν δε την κυρία Κωνσταντοπούλου να αγνοήσει την πρόταση του κ. Αλέξη Τσίπρα για κατάργηση του βουλευτικού αυτοκινήτου αλλά και αυτή του υπουργού Δημοσίας Τάξης Γιάννη Πανούση να τους πάρει τον έναν από τους δύο αστυνομικούς που έχουν για συνοδεία.Σύμφωνα με πληροφορίες ορισμένοι βουλευτές υποστήριξαν πως το βουλευτικό αυτοκίνητο είναι απαραίτητο «εργαλείο δουλειάς» και πως ο πρωθυπουργός δεν πρέπει να τους το στερήσει. Σημείωσαν ότι αρκετοί δεν έχουν την οικονομική άνεση να έχουν ιδιωτικό ΙΧ και πως εάν τους αποστερηθεί το βουλευτικό τότε θα αναγκάζονται να μετακινούνται με μέσα μαζικής μεταφοράς. Αλλοι δε, πρότειναν να μην γίνει «οριζόντια» η κατάργηση των βουλευτικών ΙΧ, αλλά να μπουν οικονομικά κριτήρια.Οι ίδιες πηγές αναφέρουν ότι η Πρόεδρος τους είπε ότι οι κληρώσεις για τα αυτοκίνητα θα γίνουν κανονικά και άρα δεν θα υπάρξει κατάργηση.Επιπροσθέτως, έντονες διαμαρτυρίες υπήρξαν και για την απόφαση του υπουργού Δημόσιας Τάξης να τους πάρει τον έναν από τους δύο αστυνομικούς καλώντας την Πρόεδρο να μεσολαβήσει προκειμένου να τους επιστραφεί.Να σημειωθεί ότι στην ενημέρωση προσήλθε η πλειοψηφία των μελών της ΚΟ του ΣΥΡΙΖΑ που δεν έχει υπουργοποιηθεί. Συγκεκριμένα παρέστησαν περι τους εξήντα βουλευτές και κυρίως εκείνοι που ελέγχτηκαν για πρώτη φορά και είχαν ιδιαίτερο ενδιαφέρον να ενημερωθούν για τις κοινοβουλευτικές διαδικασίες.Εκτός των άλλων, η κυρία Κωνσταντοπούλου επανέλαβε την πρόθεσή της να υπάρξει ριζική αναμόρφωση των χώρων του κεντρικού κτηρίου της Βουλής, ώστε οι βουλευτές και υπάλληλοι να μπορούν να εργάζονται σε αξιοπρεπείς συνθήκες. Σε εκείνο το σημείο επανέφερε το ζήτημα των χώρων που καταλαμβάνουν όσοι δεν έχουν σχέση με το κοινοβουλευτικό έργο όπως οι πρώην πρωθυπουργοί και πρόεδροι της Βουλής αφήνοντας να εννοηθεί ότι εξετάζει το ζήτημα της μεταφοράς τους σε άλλο κτήριο.Αποκάλυψε δε, ότι τα γραφεία των πρώην πρωθυπουργών Κωνσταντίνου Μητσοτάκη, Κώστα Σημίτη και Γιώργου Παπανδρέου, που βρίσκονται εντός του Μεγάρου της Βουλής, χωρίς οι ίδιοι να είναι βουλευτές, είναι 200 τ.μ.